Lav et referat af nedenstående tekst:

Tekst:
Der er tirsdag en ekstra stak stemmesedler på valgstedet i Østervrå - nemlig en rød en af slagsen som er tilegnet børn. For første gang nogensinde er det nemlig muligt for borgerne i den lille by i Frederikshavn Kommune at stemme, selvom dåbsattesten viser, at der er lang tid til den egentlige ret til at stemme som 18-årig. Et af de børn, der benyttede sig af muligheden, er Simon Andersen på 10 år, der havde taget sin mor med til valgstedet i Østervrå. - Jeg tænkte meget på, hvem jeg skulle stemme på, da jeg kom ind i stemmeboksen, forklarer Simon Andersen TV2 Nords reporter på stedet. - Jeg synes, det er megasjovt som i meget, meget sjovt, tilføjer han. Sjov med alvor bag Selvom det er sjovt, så er der alvor bag, for idéen er at give børnene en fornemmelse af, hvad der foregår. - Man får sin egen stemmeseddel og får en fornemmelse af at være en del af den demokratiske dannelse. Så måske får vi en hel generation af nye voksne, der ved, hvad det handler om, når man går ind og stemmer, siger Lone Haugaard, valgstyrerformand i Østervrå.

Referat:
Simon Andersen er et af de børn i Østervrå, der på en måde er trådt ind i de voksnes rækker tirsdag. Han har nemlig for første gang sat sit kryds på en stemmeseddel.